שם הקורס כתיבה יוצרת

שם המרצה ד"ר עודד מנדה-לוי

סוג שיעור בחירה

היקף הקורס 2 ש"ש

היקף השעות 1 נ"ז

שנת לימוד ג-ד

סמסטר א

**תמצית ומטרות**

בספרו "חלל וכו'" מספר ז'ורז' פרק על החלל מנקודת מבטו של המשתמש. דבריו מחלצים זיכרונות על חוויות מסעירות של קריאה, המצטיירות כעולם חזותי עשיר ועתיר ריגושים:

"שרוע על הבטן, על מיטתי, קראתי את הספרים כעבור עשרים שנה, האי וג'רי באי. המיטה היתה בבקתת ציידים, או סירת הצלה באוקיינוס הגועש, או באובב חשוף לאיומי הדליקה, אוהל נטוע במדבר, נקיק נוח, שאויבים מובסים חלפו במרחק סנטימטרים אחדים ממנו".

במחצית הראשונה של הסדנה נעסוק בשאלות סביב הקריאה: אנחנו קוראים. מהי קריאה? האם יש לקריאה היסטוריה? למה לקרוא? מהו ספר? מהי ספרות? מה אנחנו קוראים? אנחנו קוראים סיפורים, שירים, מחזות, מסות, מאמרים מדעיים, רשימות, כתבות, פתקאות ושלטים. אנחנו קוראים טקסטים הכתובים על דפי נייר וטקסטים הזוהרים מתוך מסכים אלקטרוניים. אנחנו קוראים מפות, ציורים, פסלים, מבנים, תצלומים וסרטים. אנחנו קוראים בני אדם, לפעמים קוראים אותם כמו ספר פתוח. מה בין כל הקריאות האלה? האם כל הקריאות שוות? האם כל קריאה מניחה מניה וביה, פרשנות? האם כל קריאה מחייבת מתוכה ומהתכונות הגלומות בה איזו צורה של הבנה? מה בין קריאה לקריאה ביקורתית? מדוע קוראים שונים מבינים דברים שונים? מדוע אנחנו משתמשים במושג "קריאה" בהקשר להתבוננות ביצירה חזותית? מה בין קריאה לסדר וארגון? מה בין קריאה לבנייה?

איך חושבים סופרים ומשוררים? נקרא במחשבות של יוצרים בהתהוותה של הספרות שלהם, נשאל מה בין כתיבה על ספרות וכתיבה של ספרות, מה בין ספרות וילדות? מה בין רישום לכתיבה? למה לכתוב? מה בין כתיבה ומסע? כתיבה והרפתקה? כתיבה ותנועה במרחב? נניח שהכתיבה מתקיימת בין דיבור לשתיקה, כתיבה המתקיימת כמאבק נגד שכחה. מה ביו כתיבה וקריאה לבין דמיון?

נקרא מתוך (רשימה מאוד מאוד חלקית. הרעיון הוא להיחשף להרבה ספרים/כותרים/קטעי דברים): רילקה, פרוסט, קפקא, דיראס, בורחס, פרק, פנאק, אוסטר, גולדברג ועוד ועוד...

במחצית השנייהשל הסדנה נעסוק בכתיבה: נערוך מיני מרתון/מיני סדנה של כתיבה. נערוך תרגלי כתיבה שיתגבשו סביב זיכרון והיזכרות; רגש וריגוש; התבוננות ודיבור. נערוך ניסיונות "לאמור נכון" בלשונו של ס. יזהר, נכון - עבורנו; ננסה "לשים צבע נכון אצל צבע נכון" (שוב יזהר), ונלמד את הבחירות שלנו בכתיבה. ננסה לכתוב, להותיר כמה סימנים במרחב.

**תוצרי למידה**

התלמידים ישכללו את יכולת הכתיבה האמנותית

**מהלך הקורס**

|  |  |  |
| --- | --- | --- |
| **שיעור** | **נושאים** | **מטלות קריאה** |
| 1 | מבוא: קרוא וכתוב |  |
| 2 | סדנת "אני זוכר"  קריאה וכתיבה | ג'ו בריינארד, אני זוכר  ז'ורז' פרק, אני זוכר  הארי מתיוס, הפרדס, אני זוכר את ז'ורז' פרק |
| 3 | המשך |  |
| 4 | המשך בליווי תרגילי פיתוח |  |
| 5 | המשך בליווי תרגילי פיתוח |  |
| 6 | סדנת כתיבה לקסיקלית | מבחר דוגמאות ספרותיות, פאביץ, שורק, מילוש, אורבך, צלקה |
| 7 | המשך סדנה | - |
| 8 | המשך סדנה | - |
| 9 | סדנת כתיבה בהשראה | מבחר ספרי שירה |
| 10 | המשך סדנה |  |
| 11 | המשך סדנה |  |
| 12 | קריאת טקסים של תלמידים | - |
| 13 | קריאת טקסים של תלמידים | - |
| 14 | קריאת טקסים של תלמידים | - |

**חובת השתתפות וכתיבה**

**שיטת הוראה**

סדנה

**מטלות**

הגשת טקסטים לאורך הסמסטר וכמטלת סיום

**מרכיבי הציון**

הגשת סיום: 100%

**ביבליוגרפיה**

חובה (לא כולל יצירות ספרות)

1. פנק, דניאל, 1997. כמו רומן, שוקן.
2. פריירה, פאולו, 2016. מכתבים למורה: לאלה המעזים ללמד, דרור לנפש.
3. קפלן, ליאת (עורכת), 2007. מטפחת כחולה הופכת לעומק באר: ספר סדנאות כתיבה, כרמל.
4. רז, רבקה, 1993. הסופר שבפנים: מדריך לכתיבה יוצרת, ביתן.
5. תמיר סמילנסקי, נעמי, 1998. קריאת ספרות בשילוב כתיבה אישית.

רשות

1. האוזר, י. 1993. סדנאות כתיבה יצירתית, הורים וילדים, 69, 40, 73.
2. Appiebee, A.N, 1978. The Child's Concept of story, U.C.P
3. Koch, Keneth, Wishes, 1970. Lies and D reams, Teaching Children to Poetry, Haeper.
4. Lockward Diane, 2013. The Crafty Poet, Wind.